שאן הדר

שאן הדר (באנגלית: Sian Heder; נולדה ב-23 ביוני 1977) היא במאית ותסריטאית אמריקאית, זוכת פרס אוסקר. הדר נולדה בקיימברידג', מסצ'וסטס, שבארצות הברית למאגס האריז ולאג'וס הדר, שניהם אמנים שהיגרו לארצות הברית – אמה מוויילס, אביה מהונגריה. היא סיימה את לימודיה בבית הספר לדרמה קרנגי מלון. לאחר סיום הלימודים, הדר עברה להוליווד כדי להיות שחקנית ותסריטאית בעת שהתפרנסה בעבודה עבור סוכנות אומנות. בסוכנות, היא עשתה בייביסיטר עבור אורחים עם ילדים השוהים בבית מלון יוקרתיים. היא השתמשה בחוויות אלה בתור השראה לסרט הקצר הראשון שלה, ולסרטה המאוחר יותר, "טלולה". בתחילת 2005, התסריט של הסרט הקצר "אמא" היה אחד מתוך שמונה סרטים שנבחרו לקבל את המענק היוקרתי מטעם סדנת הבמאיות של מכון הסרטים האמריקאי. הסרט, הראשון שהדר כתבה וביימה, זכה בפרס חבר המושבעים בקטגוריית "הסרט העלילתי הקצר" בפסטיבל הסרטים של פלורידה. "אמא" גם כובד בתחרות Cinéfondation של פסטיבל קאן, וגם בפסטיבל הסרטים הבינלאומי של סיאטל.  בשנת 2010, זכתה הדר בפרס פיבודי, יחד עם עמיתיה התסריטאים בסדרה עתירת השבחים האמריקאית, "גברים בגיל הזה". ב-2011 היא כתבה וביימה קומדיה קצרה, Dog Eat Dog (A Short Tale) בכיכובו של זאכרי קווינטו כדי להעלות את המודעות לאימוץ חיות. הסרט זמין לצפייה ביוטיוב. היא כתבה בעונות 1–3 של סדרת נטפליקס המקורית "כתום זה השחור החדש", ואז לקחה הפסקה מהתוכנית כדי לביים את סרטה "טלולה". הסרט "טלולה" יצא בשנת 2016, בכיכובם של אליוט פייג' ואליסון ג'אני. בכורת הסרט הייתה בפסטיבל סאנדנס בינואר 2016. נטפליקס רכשה את הזכויות העולמיות לסרט, והעלו אותו לצפייה ביולי 2016. הסרט קיבל ביקורות חיוביות מהמבקרים. בין השנים 2017–2019, ביימה הדר שני פרקים של סדרת הטלוויזיה GLOW, המספרת על היאבקות נשים מקצועית בשנות ה-80. בשנת 2020 ביימה וכתבה פרק בודד מתוך סדרת האנתולוגיה "אמריקה הקטנה" שנוצרה על ידי קומייל ננג'יאני ומשודרת בשירות אפל TV פלוס. ב-2022 היא כתבה אף את פרק הבכורה של העונה השנייה. באוגוסט 2021 יצא סרטה CODA אודות נערה מתבגרת שהיא ילדה להורים חירשים (בקיצור CODA). הסרט זכה בפרס אוסקר לסרט הטוב ביותר והדר זכתה בפרס אוסקר לתסריט המעובד הטוב ביותר. הדר נשואה לשחקן והמפיק דייוויד ניוסום, איתו יש לה שני ילדים. מדיה וקבצים בנושא שאן הדר בוויקישיתוף שאן הדר, במסד הנתונים הקולנועיים IMDb (באנגלית) "Sundance 2016: Fiction collides with reality for 'Tallulah' creator Sian Heder". latimes.com. Meek, Tom (26 ביולי 2016). "Sian Heder's 'Tallulah' Pulls From 'Surreal Experiences With Bad Moms'". WBUR. {{cite web}}: (עזרה) "Sian Heder's 'Tallulah' Pulls From 'Surreal Experiences With Bad Moms'". www.wbur.org (באנגלית). Welkos, Robert W. (2006-05-26). "A nanny's insight". Los Angeles Times (באנגלית אמריקאית). ISSN 0458-3035. "AFI and Lifetime Team Up to Employ Female Filmmakers". American Film (באנגלית אמריקאית). "Juries". Festival de Cannes. "Peabody Award surprises: 'Men of a Certain Age,' 'Justified'". LA Times Blogs - Awards Tracker (באנגלית אמריקאית). 2011-03-31. "Zachary Quinto debuts rescue film 'Dog Eat Dog'". MNN - Mother Nature Network. "Ellen Page, Allison Janney to star in Route One's 'Tallulah'". www.screendaily.com. "Sundance: James Franco's 'Goat,' Ellen Page's 'Tallulah' Highlight Dramatic Competition". TheWrap (באנגלית אמריקאית). "Tallulah". Rotten Tomatoes. Sharf, Zack. "Netflix Kicks Off Sundance Early By Acquiring Ellen Page-Starring 'Tallulah'". Indiewire. Van-Syckle, Katie (27 באפריל 2016). "Movies About Women Nearly Impossible to Finance, Say Indie Producers". Variety. {{cite web}}: (עזרה) Harman, Justine (25 בינואר 2016). "7 Unexpected, Unruly, Utterly Incovenient Women Coming To A Screen Near You". Elle. {{cite web}}: (עזרה)